[{"text_idx": "#000002", "text": "C\u0302i tion ni danku al la vicdekano de la fakultato Vladimir V. Fajer, malnova amiko de niaj festivaloj. Li salutis la festivalon dum la Solena Malfermo kaj restis kun ni la tutan tagon, kontribuante la programon per la prezento de la etruska lingvo. Grandan organizan laboron faris la vicdirektoro de la festivalo Anton Somin \u2013 instruisto kaj scienca laboranto de la fakultato kaj denaska festivalano (de la festivala naskig\u0302o)."}, {"text_idx": "#000003", "text": "Sep 40-minutaj trakoj de la programo disponigis al la publiko kelkajn temarojn en proksimume tia proporcio: 60 bazaj lecionoj pri lingvoj, 30 lingvistikaj prelegoj, 20 seminarioj pri lernado kaj uzado de lingvoj. Funkciis Infana Spaco kun aparta programo kaj distraj\u0302oj de \u201cAlia formato\u201d."}, {"text_idx": "#000004", "text": "Esperanto estis prezentita abunde: du gramatikaj lecionoj, unu prelego, unu seminario kaj tri programeroj en la Infana Spaco. Dum 40 minutoj funkciis Esperanta Gastejo, kie kunvenis esperantistoj kaj gastoj, emaj konatig\u0302i kun vivaj \u201clingvoportantoj\u201d."}, {"text_idx": "#000005", "text": "Al la festivala programo kontribuis c\u0302. 110 homoj, inter ili 16 esperantistoj. Ni listigu ilin (alfabetorde) kaj iliajn kontribuaj\u0302ojn por doni iom da konkretaj informoj pri la festivalaj programeroj:"}, {"text_idx": "#000009", "text": "El la 28 membroj de la Organiza teamo 17 estis esperantistoj (membroj de MEA MASI). Kompreneble, pri Esperanto estis multaj paroloj dum la malfermo kaj dum la fermo de la festivalo, do, neniu el 800 partoprenintoj havis s\u0302ancon foriri sen eksenti, ke Esperanto c\u0302i tie estas la plej hejmeca lingvo."}, {"text_idx": "#000011", "text": "La festivalo pasis bonege \u2013 kiel c\u0302iam, kvankam c\u0302iam estas ankau\u0306 io nova... Kio c\u0302i-foje? Ni rigardu perspektivon. En c\u0302i tiu festivalo eliris el la ombro kelkaj antau\u0306e pasivaj observantoj \u2013 laborantoj de la moskva Biblioteko de fremdlingva literaturo kaj la moda sciencpopulara revuo La Kato de Schro\u0308dinger. Ambau\u0306 proponis al ni kunlaboron. Kaj tiu jam startis. Novaj partneroj liveras novajn eblojn ankau\u0306 por Esperanto. La 15an de decembro en la retejo de la revuo aperis granda artikolo okaze de Zamenhof-Tago, kaj la biblioteko invitis min ripeti mian seminarion pri Esperanto la 21an de decembro. Kun ambau\u0306 organizaj\u0302oj jam estas traktataj pliaj planoj de kunagado."}, {"text_idx": "#000012", "text": "Pliajn detalojn pri la MLF-13 trovu en la festivala retejo ankau\u0306 en la VK-grupo "}]